Ανανεωτικό Δημοκρατικό Σοσιαλιστικό Κίνημα

Το Ανανεωτικό Δημοκρατικό Σοσιαλιστικό Κίνημα (Α.ΔΗ.ΣΟ.Κ.) ήταν πολιτικό κόμμα της Κύπρου που ιδρύθηκε το 1990 από στελέχη της «ανανεωτικής πτέρυγας» του Α.Κ.Ε.Λ..

Ιστορικό
Το Ανανεωτικό Δημοκρατικό Σοσιαλιστικό Κίνημα ιδρύθηκε στις 29 Απριλίου 1990, όταν στελέχη του Α.Κ.Ε.Λ., ανάμεσα τους και πέντε βουλευτές (Παπαπέτρου, Zιαρτίδης, Φάντης, Nτ. Kωνσταντίνου και Παύλος Δίγκλης) αποχώρησαν από το κόμμα, εκφράζοντας την έντονη διαφωνία τους για την πολιτική που ασκούσε το Α.Κ.Ε.Λ.. Αφιέρωμα-Πρωταγωνιστές- Εκλογές 2006

Πρόεδρος του νέου κινήματος τέθηκε ο Παύλος Δίγκλης και αναπληρωτής πρόεδρος ο Μιχάλης Παπαπέτρου

Στις εκλογές του 1991 συγκέντρωσε το 2,40% της λαϊκής ψήφου, χωρίς ωστόσο να καταφέρει να εισέλθει στη Βουλή των Αντιπροσώπων. 

Στις εκλογές του 1996, με επικεφαλής τον Μιχάλη Παπαπέτρου, το κίνημα δεν σημείωσε ιδιαίτερη δυναμική. Ειδικότερα, συγκέντρωσε 5.311, ποσοστό της τάξης του 1,44%, και δεν εξέλεξε βουλευτή.

Το ίδιο έτος το Α.ΔΗ.ΣΟ.Κ. συνενώθηκε με τους Ενωμένους Δημοκράτες.

Αποτελέσματα εκλογών
Βουλή των Αντιπροσώπων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1991Παύλος Δίγκλης 8.199 2,40%  5ο κόμμα  Εκτός Βουλής 1996 Μιχάλης Παπαπέτρου 5.311 1,44%   7ο κόμμα  Εκτός Βουλής

Παραπομπές

Κατηγορία:Κυπριακά πολιτικά κόμματα